OpenLLM-France/wikimedia huggingface dataset:
# Timbroù Inizi ar Mor Ionian

E kornôg Gres emañ ar seizh enezenn a ya d’ober Inizi ar Mor Ionian : Antipaksos, Kalamos, Kefalonia, Korfou, Itaka, Lefkada, Paksos ha Zakynthos (Zante).
Un drevadenn eus Republik Venezia e oa an inizi betek diskar ar Stad-kêr (e 1797) ; neuze e kouezhas an inizi dindan mestroniezh Bro-C'hall da vare ren Napoleon, ha hini Turkia da c’houde. Gwarezet e voent ez-ofisiel gant ar Rouantelezh-Unanet adal 1815 ha profet da Vro-C'hres a-benn ar fin e miz Mae 1864.
Gant melestradurezh Postoù Breizh-Veur e voe embannet un heuliad tri dimbr hep dent, warno poltred Victoria en ur vedalenn hag an destenn ΙΟΝΙΚΟΝ ΚΡΑΤΟΣ (Stad Ionian). Ar ger « Stad » a denn d'an titl roet d'ar vro gant ar Saozon : Stadoù-Unanet an Inizi ionian ("United States of the Ionian Islands"). Ne oa ket merket an talvoudoù-gwerzh avat : gwerzhet e oa bet ½ penny an timbr melen-orañjez, 1 penny, an hini glas (gant ur filigran “2”), ha 2 pence an hini ruz-tane (filigran “1”).
Aloubet e voe an inizi e 1941 gant an arme italian. Timbroù italian ar bloavezhioù 1929-1934 gant ar gerioù ISOLE JONIE (Inizi ionian) ouzhpennet warno a voe implijet .
Adstaget e voe an inizi ouzh Bro-C'hres e 1945, pa voe echuet ar Brezel.

## Korfou

Enez Korfou a voe aloubet gant an Italianed eus 1923 da 1941 (goude « Droukpleg Korfou »). Timbroù Italia ar bloavezhioù 1901-1923 a zo bet dreistmoullet gant CORFÙ ha diwezhatoc'h (e 1941) e voe implijet timbroù Bro-C'hres gant ar meneg CORFU.

## Postoù Serbia

Digor e voe ur burev-post serbian e 1917, hag abalamour d’an diouer a dimbroù e voe implijet re Bro-C'hall (14 talvoud-gwerzh) moullet warno POSTES SERBES a-dreuz.

## Pennadoù kar

* Timbroù Italia
* Timbroù Gres
# Timbroù Inizi Mor Egea

Emañ Mor Egea e reter ar Mor Kreizdouarel. War-dro 400 enezenn, bras ha bihan, a gonter etre aodoù Turkia ha re Hellaz.
Goude ar brezel etre Italia hag an Impalaeriezh otoman (miz Gwengolo 1911 – miz Here 1912) e voe sinet Feur-emglev Lausanne gant ar vrezelourien hag e teuas dindan beli Roma tiriadoù e Libia (Fezzan, Tripolitana ha Cyrenaica) hag inizi an Dodekanesa, poblet gant Gresianed (an darn-vrasañ) ha Turked.
Timbroù Italia a voe dreistmoullet gant EGEO e 1912 (ECEO a vez kavet ivez, rouez-tre avat). E 1930 hepken e voe lakaet e gwerzh rummadoù nevez (timbroù italian da lidañ ganedigezh Vergilius pe 700vet deiz-ha-bloaz marv Sant Anton Padova) gant ar gerioù ISOLE ITALIANE DELL’EGEO (Inizi italian Mor Egea). E 1940 e voe embannet ur rummad, hag unan hepken, gant an alc’hwez Isole Italia dell'Egea, evit brudañ un diskouezadeg gouestlet d’an tiriadoù italian tramor e Napoli.
Gant ar Postoù italian e voe embannet etre 1912 ha 1932 timbroù dreistmoullet gant anv un enezenn bennak :
| Kalymnos (Calimno en italianeg) Halki (Karki) Kasos (Caso) Kastellórizo (Castellosso en italianeg) Kos (Coo) Léros Lipsi (Lipso) | Nysyros (Nisiros) Patmos Tílos (Piscopi) Rodos (Rodi) Karpathos (Scarpanto) Symi (Simi) Astypalea (Stampalia) |
E fin ar brezel e voe meret an inizi gant melestradurezh Breizh-Veur e-pad daou vloaz. Dilezet e voe ar raktres da lakaat an enezeg da vezañ ur vro-warezet pe ur Stad distag, hag e Pariz e 1947 e voe fiziet inizi an Dodekanesa e Gres.
Pa voe aloubet an inizi gant Hellaz e voe embannet ur rummad timbroù gresian gant al lizherennoù ΣΔΔ ("SDD").

## Pennadoù kar

* Timbroù Italia
* Timbroù Gres
* Timbroù Turkia
* Timbroù Kastellórizo
# Monachella

Monachella :
| Monachella muelleriana, treset gant William Matthew Hart. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Petroicidae |
| Anv skiantel ||
| Monachellas Salvadori, 1874 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Monachella a zo ur genad e rummatadur an evned, krouet e 1874 gant an evnoniour italian Tommaso Salvadori (1835-1923).

## Spesadoù hag an isspesadoù anezhe

N'eus nemet ur spesad golvaneged er genad-mañ : Monachella muelleriana, daou isspesad — M. m. coultasi ha muelleriana — dezhañ, brosezat en Enezeg Bismarck ha Ginea Nevez.

## Notennoù ha daveennoù

* ↑ (en) Roadennoù IOC World Bird List diwar-benn Psittaculidae/Monachella (lennet e-barzh d'ar 76 a viz Genver 2025).
# Garreli

Garrelied :
| Daou c'harreli gouzoug ruz, luc'hskeudennet e St James Park (Londrez, Bro-Saoz). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Anseriformes |
| Kerentiad : | Anatidae |
| Anv skiantel ||
| Branta Scopoli, 1769 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Ar garrelied$^,$$^,$ eo ar spesad evned palvezek a ya d'ober ar genad Branta, krouet e 1769 gant an naturour aostrian Giovanni Antonio Scopoli (1723-1788).

## Spesadoù hag an isspesadoù anezhe

C'hwec'h spesad a ya d'ober ar genad :
* ar garreli du pe garreli boutin (Branta bernicla),
** B. b. bernicla, hrota ha nigricans,
* ar garreli-Kanada (Branta canadensis)
** B. c. canadensis, fulva, interior, maxima, moffitti, occidentalis ha parvipes,
* Branta hutchinsii
** B. h. hutchinsii, leucopareia, minima ha taverneri,
* ar garreli dremm wenn (Branta leucopsis),
* ar garreli gouzoug ruz (Branta ruficollis),
* ar garreli Hawaii (Branta sandvicensis).
Pevarzek (14) isspesad dezhe en holl.

## Notennoù ha daveennoù

* ↑ Frañsez Vallée, Grand dictionnaire français-breton, 1931, pajenn 58a.
* ↑ Martial Ménard, Dictionnaire français-breton, Éditions Palantines, 2012, pajenn 152b.
* ↑ Studiet gant TermOfis Ofis Publik ar Brezhoneg.
* ↑ (en) Roadennoù IOC World Bird List diwar-benn Anatidae/Branta (lennet e-barzh d'ar 17 a viz Genver 2025).
# Megatriorchis

Megatriorchis :
| Megatriorchis doriae, treset gant William Matthew Hart. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Accipitriformes |
| Kerentiad : | Accipitridae |
| Iskerentiad : | Accipitrinae |
| Anv skiantel ||
| Megatriorchis Salvadori & D'Albertis, 1875 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Megatriorchis a zo ur genad e rummatadur an evned, krouet e 1875 gant an daou skiantour italian Tommaso Salvadori (1835-1923) ha Luigi Maria D'Albertis (1841-1901).

## Spesadoù

N'eus nemet ur spesad evned-preizh er genad-mañ : Megatriorchis doriae.

## Notennoù ha daveennoù

* ↑ (en) Roadennoù IOC World Bird List diwar-benn Accipitridae/Megatriorchis (lennet e-barzh d'ar 17 a viz Genver 2025).
# Eugène Delacroix

Eugène Delacroix a oa ul livour gall ganet d'ar 26 a viz Ebrel 1798 e Charenton-Saint-Maurice hag aet da Anaon d'an 13 a viz Eost 1863 e Pariz. Merzhet e oa bet e-pad saloñs Salon de peinture et de sculpture 1824, savet en doa er bloavezhioù goude-se oberennoù awenet gant istorigoù istorel pe lennegel kement ha gant darvoudoù e amzer pe e veaj er Maghreb. D'an oad a 40 vloaz, e vrud a zo uhel a-walc'h evit kaout koumanantoù gant ar Stad c'hall.
E bed ar pentur gall en XIXvet kantved, Delacroix a vez lakaet war-raok evel arzour pennañ al luskad romantel. Livet en doa bet war taolennoù pe savet kinkladurioù solieroù ha savadurioù foran. Marvet eo e 1863 gant an dorzhellegezh d'an oad a 65 bloaz. War e lerc'h e oa chomet engravadurioù lies, pennadoù bet skrivet evit kelaouennoù hag ur skrid-buhez a voe embannet nebeut amzer goude e varv hag adembannet abaoe.
# Kid Francescoli

Kid Francescoli zo ur strollad pop elektro a orin eus Massilia, hag a oa bet lañset e 2002 gant ar sonaozer Mathieu Hocine. Daou album a savas e-unan-penn da gomañs : Kid Francescoli e 2006 hag It's happening again e 2012. Memes tra e oa krog da labourat gant ar ganerez Julia Minkin, e vignonez da neuze, e 2009. E 2014 e tisoc'has ar c'henlabour-se gant ar bladenn With Julia, a roas brud d'ar strollad gant he c'hanaouenn bennañ Blow Up. Daoust ma oa dispartiet Hocine ha Minkin o deus dalc'het da labourat asambles, e-pad div droiad ha war an albom Play Me Again, deuet er-maez e 2017. Adalek 2019 e kavas gwelloc'h Mathieu Hocine lakaat meur a blac'h da ganañ, evel a glever war ar bladenn Lovers (2020), hag e-pad an droiad da vrudañ anezhi. E 2023 e voe embannet e seizhvet pladenn gant Kid Francescoli : Sunset Blue, awenet gant sevenadurioù ar bed kreizdouar.
# An Treoù-Kerne

An Treoù-Kerne :
| Ar maerdi. ||
| Anv gallek (ofisiel) | Le Trévoux |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kemper |
| Kanton | Banaleg (betek 2015) Molan (abaoe 2015) |
| Kod kumun | 29300 |
| Kod post | 29380 |
| Maer Amzer gefridi | Élina Vandenbroucke 2020-2026 |
| Etrekumuniezh | Kemperle Kumuniezh |
| Bro velestradurel | Bro Gerne |
| Lec'hienn Web | Ti-kêr |
| Poblañsouriezh ||
| Poblañs | 1 611 ann. (2022) |
| Stankter | 77 ann./km² |
| Douaroniezh ||
| Daveennoù lec'hiañ | 47° 53′ 42″ Norzh 3° 38′ 29″ Kornôg / 47.895111, -3.641281 |
| Uhelderioù | kreiz-kêr : 82 m bihanañ 47 m — brasañ 105 m |
| Gorread | 20,83 km² |
| An Treoù-Kerne ||
| kemmañ |
An Treoù-Kerne — an Treoù ent-berr er vro — a zo ur gumun eus Bro-Gerne e kanton Molan, e departamant Penn-ar-Bed, e mervent Breizh.

## Dezougen

* Ti-gar Mellag - an Treou-Kernev war al linenn hent-houarn Landerne Savenneg bet erruet er gumun e miz Gwenholon 1863.

## Brezhoneg

* Panelloù-hent.
* Brezhoneg ouzh monumant ar re varv.
* D'an 9 a viz Gouere 2009 e oa bet votet live 2 ar garta Ya d'ar brezhoneg gant ar C'huzul-kêr.

## Istor
### Henamzer

* An hent roman eus Darioritum (Gwened bremañ) da Lokmaria-Kemper a dreuze an Treoù; savet e voe ur c'hamp gant ar Romaned e Lanniskar war lez an hent.

### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Laurent, person, ha Le Floc'h, kure.

## XX$^{vet}$ kantved
#### Brezel-bed kentañ

* Mervel a reas 77 gwaz ag ar gumun abalamour d'ar brezel, met 82 e voent, eleze 4,98% ag he foblañs e 1911 hervez monumant ar gumun.

#### Eil brezel-bed

* Mervel a reas 21 den ag ar gumun abalamour d'ar brezel.

## Monumantoù ha traoù heverk

* Monumant ar re varv Da Vugale an Trévoux Maro Evit Ar Vro 1914-191, luc’hskeudennoù ha kartenn-bost$^,$.
* Iliz katolik Pêr ha Paol, bet savet tro 1500, adkempennet e-kreiz ar XVII$^{vet}$ kantved ha brasaet e 1898.

## Emdroadur ar boblañs abaoe 1962

Niver a annezidi

## Melestradurezh

Roll maered ar gumun :
| Mare | Mare | Anv |
| 2020 | → bremañ | Élina Vandenbroucke |
| 2008 | 2020 | André Fraval |
| 1995 | 2008 | Hervé Cadoret |
| N'eo ket anavezet c'hoazh an holl fedoù. |||||

## Liammoù diavaez

a vo kavet e Wikimedia Commons.
* (br) an Treoù war lec'hienn Geobreizh
* (fr) Kroazioù ha kalvarioù an Treoù-Kerne
* (fr) an Treoù-Kerne dre ar satelit war Zorgloob.com

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Henri Guiriec, La Région de l'Ellé - bas et haut Ellé, e ti an aozer (e galleg), pajenn 16
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 52.
* ↑ Monumant ar re varv e bourc'h Banaleg
* ↑ Memorial Genweb
* ↑ Memorial Genweb
* ↑ Memorial Genweb
* ↑ Memorial Genweb
# Plouneour-Menez

Plouneour-Menez :
| Plasenn an Ti-kêr ||
| Anv gallek (ofisiel) | Plounéour-Ménez |
| Bro istorel | Bro-Leon |
| Melestradurezh ||
| Departamant | Penn-ar-Bed |
| Arondisamant | Montroulez |
| Kanton | Sant-Tegoneg (betek 2015) Montroulez (abaoe 2015) |
| Kod kumun | 29202 |
| Kod post | 29410 |
| Maer Amzer gefridi | Sébastien Marie 2020-2026 |
| Etrekumuniezh | Montroulez Kumuniezh |
| Bro velestradurel | Bro Montroulez |
| Lec'hienn Web | Ti-kêr |
| Poblañsouriezh ||
| Poblañs | 1 298 ann. (2022) |
| Stankter | 25 ann./km² |
| Douaroniezh ||
| Daveennoù lec'hiañ | 48° 27′ Norzh 3° 53′ Kornôg / 48.45, -3.88 |
| Uhelderioù | kreiz-kêr : 240 m bihanañ 225 m — brasañ 385 m |
| Gorread | 51,74 km² |
| Plouneour-Menez ||
| kemmañ |
Plouneour-Menez zo ur gumun e Bro-Leon e kanton Montroulez, e departamant Penn-ar-Bed, e gwalarn Breizh.

## Douaroniezh

Er gumun-mañ emañ menez uhelañ Breizh : ar Roc'h Ruz (385,01 m) hag eien ar Peñzez.

## Istor
### Dispac'h Gall

* Dekred ar 26 a viz Du 1790 war al le ret : e penn-kentañ 1791 e voe nac'het al le ouzh ar Roue, ar vro hag al lezennoù gant Briant, person, ha Floc'h, kure ; graet e voe gant ur beleg, Rivoal e anv.

### XX$^{vet}$ kantved
#### Brezel-bed kentañ

* Mervel a reas 132 waz eus ar gumun abalamour d'ar brezel, eleze 4,75% ag ar boblañs hervez an niveradeg bet graet e 1911.

#### Eil brezel-bed

* Mervel a reas 30 den ag ar gumun abalamour d'ar brezel.

#### Reter-Nesañ

* Lazhet e voe ur soudard eus ar gumun d'ar 26 a viz Ebrel 1920 e Chram-Te e Kilikia e Turkia.

## Brezhoneg

* E distro-skol 2013 e oa bet digoret un hentad divyezhek er skol Jules Ferry ha 16 bugel o doa lakaet o anv (11,5 % eus skolidi ar gumun evit a sell ouzh ar c'hentañ derez).
* E distro-skol 2024 e oa enskrivet er c'hlasoù divyezhek 51 skoliad (39,1 % eus skolidi ar gumun evit a sell ouzh ar c'hentañ derez).

## Monumantoù ha traoù heverk

* Abati Itron Varia ar Releg
* Chapel Sant-Divi
* Gwele sant Eneour
* Iliz sant Eozen.
* Monumant ar re varv er Blasenn Duchel. Divizet e voe e sevel e 1921 gant ar c'huzul-kêr, luc’hskeudenn.

## Emdroadur ar boblañs abaoe 1962

Niver a annezidi

## Liammoù diavaez

a vo kavet e Wikimedia Commons.
* (br) Plouneour-Menez war lec'hienn Geobreizh
* (br) Selaouit an aotrou Troal, ar person diwezhañ e Plouneour

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 48
* 1 2 (fr) Memorial Genweb
* ↑ (fr) Fichenn hiniennel - Memorial Genweb
* ↑ Ofis Publik ar brezhoneg
* ↑ Kelenn
* ↑ (fr) Pouneour-Menez
* ↑ (fr) Université de Lille
# Dornier Do 17

An Dornier Do 17, a veze graet anezhañ ivez ar Fliegender Bleistift ("ar c'hreion nij"), a oa ur c'harr-nij bombezer lijer alaman eus an Eil Brezel-bed. Produet e oa gant embregerezh Claudius Dornier, an Dornier Flugzeugwerke.
Savet e oa bet evit bezañ ur Schnellbomber ("bombezer prim"), ur c'harr-nij bombezer lijer hag a vefe bet da vezañ, hervez ar mennozh diazez, ken bliv ma vefe bet dibosupl d'ar c'hirri-nij chase enebour tizhout anezhañ.
An Dornier a oa bet savet gant daou geflusker. Brudet mat e oa ar c'harr-nij e-touez ar bourzhidi dre ma oa aes da vleniañ, dreist-holl d'un uhelder izel ar pezh a lakae anezhañ da vezañ diaesoc'h da dizhout evit bombezerien all al Luftwaffe.
Soñjet e-penn kentañ ar bloavezhioù 1930, bez e oa unan eus an tri bombezer pennañ d'an nijlu alaman e-pad tri bloaz kentañ ar brezel. An Do 17 a oa kroget gant bezañ implijet er stourm e 1937 e-pad Brezel diabarzh Spagn, implijet e oa gant al lejion Condor evit meur a rol. Gant an Heinkel He 111 e oa ar c'harr-nij bombezer diazez alaman e 1939–1940. An Dornier a oa bet impliijet kalz e-penn kentañ an Eil Brezel-bed. Implijet e oa bet er stourm e-pad pep kampagn pennañ ar brezel evel karr-nij an talbenn betek fin 1941. Rediet e oa bet an alamanted da baouez gant e implij dre ma oa re vihan ar gargoù bombezennoù a c'helle dougen ha re verr an nijoù a c'helle ober.
# Bouches-du-Rhône

Bouches-du-Rhône :
| Anv okitanek | Bocas de Ròse |
| Bro | Okitania |
| Melestradurezh ||
| Riez | Frañs |
| Rannvro | Provence-Alpes-Côte d'Azur |
| Pennlec'h (prefeti) | Marselha |
| Isprefetioù | Ais de Provença Arle Istres |
| Prezidant ar c'huzul-departamant | Martine Vassal |
| Prefed | Pierre Dartout |
| Kod EBSSA | 13 |
| Kod ISO 3166-2 | FR-13 |
| Kod Eurostat NUTS-3 | FR824 |
| Poblañsouriezh ||
| Poblañs | 2 069 811 ann. (2022) |
| Stankter | 407 ann./km² |
| Douaroniezh ||
| Kenurzhiennoù | 43° 30′ 00″ Norzh 5° 10′ 01″ Reter / 43.5, 5.167 |
| Gorread | 5 087 km² |
| Adrannoù ||
| Arondisamantoù | 4 |
| Pastelloù-bro | 16 |
| Kantonioù | 57 |
| Etrekumuniezhioù | 4 |
| Kumunioù | 119 |
| kemmañ |
Ar Bouches-du-Rhône (pe Genoù-ar-Ron; Bocas de Ròse en okitaneg) zo un departamant, krouet e 1790 e kreisteiz ar Frañs, stok ouzh ar Mor Kreizdouarel, savet diwar proviñs kozh Provañs. Marselha eo ar penn-kêr anezhañ.

## Arondisamantoù ar Bouches-du-Rhône

* Arondisamant Ais de Provença
* Arondisamant Arle
* Arondisamant Istre
* Arondisamant Marselha

## Daveoù ha notennoù

* ↑ Roadennoù ofisiel e lec'hienn an EBSSA
* ↑ "Genoù-ar-Ron", KerOfis (Ofis Publik ar Brezhoneg)
# Marselha

Marselha :
| Anv okitanek | Marselha |
| Anv gallek (ofisiel) | Marseille |
| Bro | Provañs ( Okitania) |
| Melestradurezh ||
| Stad | Frañs |
| Rannvro | Provence-Alpes-Côte d'Azur (prefeti) |
| Departamant | Bouches-du-Rhône |
| Arondisamant | Marselha |
| Kanton | pennlec'h 12 kanton |
| Kod kumun | 13055 |
| Kod post | 13000, 13001, 13002, 13004, 13003, 13005, 13006, 13007, 13008, 13009, 13010, 13011, 13012, 13013, 13014, 13015, 13016 |
| Maer Amzer gefridi | Benoît Payan 2020 - 2026 |
| Etrekumuniezh | Marseille Provence Métropole (sez) |
| Lec'hienn web | www.marseille.fr |
| Poblañsouriezh ||
| Poblañs | 877 215 ann. (2022) |
| Stankter | 6 632 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 652 m |
| Gorread | 132,28 km² |
| kemmañ |
Marsilha e brezhoneg$^,$, Marselha en okitaneg hag e brezhoneg a-wezhioù (distaget pe), Marseille e galleg hag ez-ofisiel, zo ur gêr eus Okitania er Stad C'hall hag ur porzh ag ar Mor Kreizdouar.

## Touristerezh

Roet eo bet al label Kêrioù ha Broioù Arz hag Istor dezhi.

## Gevellerezh

* Abidjan (Aod-an-Olifant) abaoe 1958
* Antwerpen (Flandrez) abaoe 1958
* Brusel (Flandrez) abaoe 1958
* Kopenhagen (Danmark) abaoe 1958
* Genova (Italia) abaoe 1958
* Haifa (Israel) abaoe 1958
* Hamburg (Alamagn) abaoe 1958
* Kōbe (Japon) abaoe 1961
* Dakar (Senegal) abaoe 1968
* Odesa (Ukraina) abaoe 1972
* Piraeus (Gres) abaoe 1984
* Shanghai (Republik Pobl Sina) abaoe 1987
* Gdańsk (Polonia) abaoe 1992
* Marrakech (Maroko) abaoe 2004
* Ramat Gan (Israel) abaoe 2004
* Glasc'ho (Skos) abaoe 2006
* Khemisset (Maroko) abaoe 2006
* Beirout (Liban)
* Warwick (New York)
Emglevioù kenlabour
* Yerevan (Armenia) abaoe 1992
* Casablanca (Maroko) abaoe 1998
a vo kavet e Wikimedia Commons.

## Notennoù

* ↑ Roadennoù ofisiel e lec'hienn an EBSSA
* ↑ E Geriadur brezhoneg-galleg Roparz Hemon, 1975.
* ↑ E Devri: "Marsilha"
# Strollad Komunour Iran (Marksour-Leninour-Maoour)

Strollad Komunour Iran (Marksour-Leninour-Maoour) (e farsieg:حزب کمونیست ایران (مارکسیست-لنینیست-مائوئیست) a zo anv ur strollad maoour oberiant en Iran ma stourm a-enep d'ar Republik Islamour.
Talvezout a ra ar strollad da gevrenn iranek Luskad Dispac'hel Etrebroadelour (Revolutionary Internationalist Movement, RIM).
Diorroet e oa bet diwar al Luskad Sarbedaran hag Unvaniezh Komunourion Iran (Sarbedaran).
Ur vro damc'hladdalc'hel ha damdrevadennet a zo eus Iran ha klask a ra ar strollad reiñ lañs da "Vrezel ar Bobl" en Iran.
Embannet e vez gant ar Strollad kelaouennoù evel حقیقت (Haghighat; "Gwirionez") ha جهانی برای فتح (Jahani Baraye Fath; "Ur Bed da C'hounez"), troidigezh faziek kelaouenn RIM A world to win.

## Liammoù diavaez:

* Lec'hienn ar Strollad
# Ultimate General

Ultimate General zo un heuliad c'hoarioù video strategiezh diwar-benn Brezel diabarzh Stadoù-Unanet Amerika. Pal ar c'hoarioù a zo degas ur sell war kadoniezhoù brezel ar mare kement hag ar strategiezhoù milourel. Betek-henn ez eus daou c'hoari en heuliad: Ultimate General: Gettysburg hag Ultimate General: Civil War. An daou a zo bet sevenet gant Game-Labs (un embregerezh eus Ukraina) an tresoù 3-ment a zo bet savet gant Nick Thomadis, krouer an "DarthMod" (un heuliad modoù hag a zegas gwelladennoù evit an enebourien urzhiataer en heuliad c'hoarioù video Total War). Brudet eo an den evel unan eus gwellañ saverien modoù kumuniezh bed ar c'hoarioù Total War.

## Liammoù diavaez

* Chadenn Youtube an embregerezh
* Forom Game-Labs
# Megacrex

Megacrex :
| Megacrex inepta, tresadenn gant John Gould. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Gruiformes |
| Kerentiad : | Rallidae |
| Anv skiantel ||
| Megacrex D'Albertis & Salvadori, 1879 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Megacrex a zo ur genad e rummatadur an evned, krouet e 1879 gant an daou skiantour italian Luigi Maria D'Albertis (1841-1901) ha Tommaso Salvadori (1835-1923).

## Spesadoù hag an isspesadoù anezhe

N'eus nemet ur spesad rakiged er genad-mañ : Megacrex inepta, daou isspesad — M. i. inepta ha pallida — dezhañ, brosezat e Ginea Nevez.

## Notennoù ha daveennoù

* ↑ (en) Roadennoù IOC World Bird List diwar-benn Rallidae/Megacrex (lennet e-barzh d'an 18 a viz Genver 2025).
# Rallidae

Rallidae :
| Tribonyx mortierii, luc'hskeudennet e Tasmania. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Gruiformes |
| D'ar vevoniezh e tenn ar pennad-mañ. ||
a vo kavet e Wikimedia Commons.
Rallidae a zo ur c'herentiad e rummatadur an evned, ennañ ar jualenned, ar rakiged hag an douryer. Termenet e voe e 1815 gant ar skiantour stadunanat Constantine Samuel Rafinesque (1783-1840).
Diouzh Doare 12.1 an IOC World Bird List ez a nav genad ha tregont, bev c'hoazh, d'ober ar c'herentiad hiziv an deiz :

## Genadoù (renket diouzh an urzh filogenetek)

* Canirallus - Bonaparte, 1856 (1 spesad),
* Mustelirallus - Bonaparte, 1856 (1 spesad),
* Neocrex - P.L.Sclater & Salvin, 1869 (2 spesad),
* Cyanolimnas - Barbour & Peters, 1927 (1 spesad),
* Pardirallus - Bonaparte, 1856 (3 spesad),
* Amaurolimnas - Sharpe, 1893 (1 spesad),
* Aramides - Pucheran, 1845 (8 spesad),
* Rallus - Linnaeus, 1758 (14 spesad),
* Crecopsis - Sharpe, 1893 (1 spesad),
* Rougetius - Bonaparte, 1856 (1 spesad),
* Dryolimnas - Sharpe, 1893 (2 spesad),
* Crex - Bechstein, 1803 (1 spesad),
* Aramidopsis - Sharpe, 1893 (1 spesad),
* Lewinia - G.R.Gray, 1855 (4 spesad),
* (††) Diaphorapteryx - Forbes, 1892 (1 spesad),
* Habroptila - G.R.Gray, 1861 (1 spesad),
* Gallirallus - Lafresnaye, 1841 (2 spesad),
* Eulabeornis - Gould, 1844 (1 spesad),
* Cabalus - Hutton, 1874 (2 spesad, 1 aet da get en o zouez),
* Hypotaenidia - Reichenbach, 1853 (12 spesad, 4 aet da get en o zouez),
* Porphyriops - Pucheran, 1845 (1 spesad),
* Porzana - Vieillot, 1816 (3 spesad),
* Tribonyx - Bus de Gisignies, 1840 (2 spesad),
* Paragallinula - Sangster et alii, 2015 (1 spesad),
* Gallinula - Brisson, 1760 (7 spesad, 3 aet da get en o zouez),
* Fulica - Linnaeus, 1758 (11 spesad, 1 aet da get en o zouez),
* Porphyrio - Brisson, 1760 (12 spesad, 2 aet da get en o zouez),
* Micropygia - Bonaparte, 1856 (1 spesad),
* Rufirallus - Bonaparte, 1856 (2 spesad),
* Coturnicops - G.R.Gray, 1855 (3 spesad),
* Laterallus - G.R.Gray, 1855 (13 spesad),
* (††) Mundia - Bourne et alii, 2003 (1 spesad, aet da get),
* (††) Aphanocrex - Wetmore, 1963 (1 spesad, aet da get),
* Zapornia - Leach, 1816 (15 spesad, 5 aet da get en o zouez),
* Rallina - G.R.Gray, 1846 (4 spesad),
* Gymnocrex - Salvadori, 1875 (3 spesad),
* Himantornis - Hartlaub, 1855 (1 spesad),
* Megacrex - D'Albertis & Salvadori, 1879 (1 spesad),
* Poliolimnas - Sharpe, 1893 (1 spesad),
* Aenigmatolimnas - Peters, 1932 (1 spesad),
* Gallicrex - Blyth, 1852 (1 spesad),
* Amaurornis - Reichenbach, 1853 (5 spesad),
* (††) Aphanapteryx - Frauenfeld, 1868 (1 spesad, aet da get),
* (††) Erythromachus - Milne-Edwards, 1873 (1 spesad, aet da get).

## Notennoù ha daveennoù

* ↑ (en) Rallidae: Rails, Gallinules, Coots Rafinesque, 1815.
* ↑ (en) Roadennoù IOC World Bird List diwar-benn Gruiformes/Rallidae (lennet e-barzh d'an 10 a viz Meurzh 2022).
# Tony Taño

Tony Taño (Antonio María Taño López diouzh e anv gwir), bet ganet d'an 20 a viz Ebrel 1938 e Caimito del Guayabal (Artemiso, Kuba), ha marvet d’ar 16 a viz Genver 2018 e La Habana$^,$, a oa ur soner trompilh hag ur sonaozer kuban.
Labouret en devoa evel kempenner un nebeud lazioù-seniñ ha renet reoù Teatro Musical de La Habana hag Instituto Cubano de Radio y Televisión.

## Daveoù

* ↑ (en) Artist: Tony Taño. SecondHandSongs.
* ↑ (en) Tony Taño. Sandunga.